Veneros teraformavimas
Veneros teraformavimas – žemiškų aplinkos sąlygų sudarymas Veneroje. Tam, kad Veneroje galėtų gyventi žmonės, reikėtų padaryti šiuos pakeitimus: sumažinti aukštą (450 °C) Veneros paviršiaus temperatūrą, pašalinti didžiąją dalį tankios (~90 atm arba 9 MPa) anglies dioksido atmosferos, sutrumpinti dienos/nakties ciklą, kad jis būtų mažesnis nei dabartinė 116,75 dienų trunkanti Veneros diena. Šie tikslai yra glaudžiai susiję tarpusavyje, nes aukštą Veneros temperatūrą lemia šiltnamio efektas, priklausantis nuo atmosferos sudėties ir tankumo.